Dastin Hoffman

Dastin Hoffman (; 8 avqust 1937)—ABŞ aktyoru.

 Həyatı 
Dastin Hoffman 8 avqust 1937-c ildə Amerikanın Los-Anceles şəhərində anadan olub. Anası Lilian Qold əslən Rumıniya yəhudilərindən idi. Ata Harri Hoffman isə Ukraynanın Kiyev şəhərində anadan olmuşdur. 20-ci illərdə Amerikaya köçərək ticarətlə məşğul olmuşdular. 1967-ci ilədək 30 yaşlı Dastin Hoffman musiqi və teatr sənətində özünü sınamışdı .1967-ci il onun taleyində həlledici olur. Belə ki, təsadüf nəticəsində onun kimi Rusiya yəhudisi Maykl Nikolsla (əsl soyadı Paşkovski) tanış olur. Onun "Məzun" filmində baş rol alır. Dövrünün dindar Amerikasında böyük qalmaqal yaradan film gənc tələbə oğlanla sevdiyi qız və onun anası arasındakı sevgi üçbucağından bəhs edir. Tanındıqdan sonra ona müxtəlif filmlərdə çəkilmək təklifləri gəlir. 1979-cu ildə məişət dramı sayılan və cəmiyyətdəki dəyişiklikləri əks etdirən "Kramer Kramerə qarşı" filmi ilə nüfuzunu möhkəmləndirir. Baş rol ifasına görə ilk "Oskar" mükafatını da bu rola görə əldə edir. 1981-ci ildə "Tutsi" filminə çəkilərək özünü yeni komedik ampulada sınayır. 1988-ci ildə "Yağış adamı" filmindəki autist xəstə roluna görə ikinci dəfə "Oskar" mükafatı əldə edir. Sonrakı illərdə özünü kiriminal, dram, triller və komediya kimi müxtəlif janrlarda sınayan aktyor hələ də kinolara çəkilməkdə davam edir. Əfsanəvi aktyor 2012-ci ildə "Kvartet" filmini çəkməklə rejissorluq debütu etmişdir.

 Seçilmiş filmoqrafiya 
 1979: Kramer Kramerə qarşı
 1988: Yağış adamı
 1990: Dik Treysi
 2006: Misli görülməmiş
 2014: Aşpaz

 İstinadlar 

 Xarici keçidlər 


 Центр Кеннеди вручил награды выдающимся деятелям искусств.
 Dastin Hoffman на kinopoisk.ru
 Dastin Hoffman на film.ru

Kateqoriya:ABŞ aktyorları
Kateqoriya:Los-Ancelesdə doğulanlar
Kateqoriya:Ən yaxşı kişi roluna görə Oskar mükafatı qalibləri
Kateqoriya:Sesil B. De Mill mükafatı laureatları
Kateqoriya:Sezar mükafatı laureatları
Kateqoriya:ABŞ səs aktyorları
Kateqoriya:XX əsr aktyorları